b"\n_START_ARTICLE_\nRegi\xc3\xb3 pseudoautos\xc3\xb2mica\n_START_PARAGRAPH_\nLes regions pseudoautosom\xc3\xa0tiques, PAR1, PAR2, s\xc3\xb3n seq\xc3\xbc\xc3\xa8ncies hom\xc3\xb2logues de nucle\xc3\xb2tids en els cromosomes X i Y._NEWLINE_Les regions pseudoautos\xc3\xb2miques reben aquest nom perqu\xc3\xa8 qualsevol gen dins d\xe2\x80\x99ells (fins al moment se n'han trobat almenys 29) s\xe2\x80\x99hereten igual que els gens autos\xc3\xb2mics. La regi\xc3\xb3 PAR1 compr\xc3\xa8n 2,6 Mbp dels extrems dels bra\xc3\xa7os curts dels cromosomes X i Y en humans i grans simis (X i Y s\xc3\xb3n 155 Mbp i 59 Mbp en total, respectivament). La regi\xc3\xb3 PAR2 es troba als extrems dels bra\xc3\xa7os llargs, que abasta 320 kbp.\n_START_SECTION_\nHer\xc3\xa8ncia i funci\xc3\xb3\n_START_PARAGRAPH_\nEls mam\xc3\xadfers mascles normals tenen dos exemplars d\xe2\x80\x99aquests gens: un a la regi\xc3\xb3 pseudoautos\xc3\xb2mica del seu cromosoma Y i l\xe2\x80\x99altre a la part corresponent del seu cromosoma X. Les femelles normals tamb\xc3\xa9 posseeixen dues c\xc3\xb2pies de gens pseudoautos\xc3\xb2mics, ja que cadascun dels seus dos cromosomes X cont\xc3\xa9 una regi\xc3\xb3 pseudoautos\xc3\xb2mica. El creuament entre els cromosomes X i Y est\xc3\xa0 normalment restringit a les regions pseudoautos\xc3\xb2miques; per tant, els gens pseudoautos\xc3\xb2mics mostren un patr\xc3\xb3 d\xe2\x80\x99her\xc3\xa8ncia autos\xc3\xb2mic, m\xc3\xa9s que lligat al sexe. Aix\xc3\xad, les femelles poden heretar un al\xc2\xb7lel present originalment al cromosoma Y del seu pare._NEWLINE_La funci\xc3\xb3 d\xe2\x80\x99aquestes regions pseudoautos\xc3\xb2miques \xc3\xa9s que permeten que els cromosomes X i Y s\xe2\x80\x99aparellin i se separin correctament durant la meiosi en els homes."